Fra 1891 var Kramář medlem både av den böhmiske landdagen og av det østerrikske riksrådet, der han spilte en fremtredende rolle. I 1896 ble Kramář Østerrikes finansminister. Han var som politiker motstander av Østerrike-Ungarns allianse med Tyskland og knyttet tidlig forbindelse med allslaviske kretser i Russland. Han holdt fast på disse forbindelser også etter første verdenskrigs utbrudd i 1914, og håpet at en russisk seier ville føre til tsjekkernes frigjøring fra Østerrike.